OKRESNÝ ÚRAD BRATISLAVA
odbor starostlivosti o životné prostredie
oddelenie ochrany prírody a vybraných zložiek životného prostredia
Pracovisko: Odborárske nám. č. 3, P. O. BOX 19, 810 05 Bratislava 

Číslo: OU-BA-OSZP3-2015/006916/FIL/III-EIA 
Bratislava, 11. 03. 2015                                                     

ROZHODNUTIE

	Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia ako príslušný orgán podľa § 56 písm. b) zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov  v spojení s § 5 zákona NR SR č. 525/2003 Z.z. o štátnej správe starostlivosti o životné prostredie a o zmene               a doplnení niektorých zákonov v znení neskorších predpisov a zákona č. 180/2013 Z. z.     o organizácii miestnej štátnej správy a o zmene a doplnení niektorých zákonov v znení neskorších predpisov vydáva podľa § 29 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, na základe zámeru „ZARIADENIE NA ZBER A VÝKUP ODPADOV, BRATISLAVA - RAČA, Pastierska 3 - rozšírenie zberu odpadov“, ktorý predložila Ing. Eleonóra Lehotská - EKO-DAMI, v zastúpení navrhovateľa PRUKOV, s.r.o., Pastierska 3, 831 06 Bratislava  po ukončení zisťovacieho konania toto rozhodnutie:
Navrhovaná činnosť, „ZARIADENIE NA ZBER A VÝKUP ODPADOV, BRATISLAVA - RAČA, Pastierska 3 - rozšírenie zberu odpadov“, ktorej účelom je rozšírenie existujúceho areálu komplexného systému zberu železných a neželezných kovov o ďalšie druhy odpadov, umiestnená v Bratislavskom kraji, v okrese Bratislava III, v mestskej časti Bratislava – Rača, parcela č. 1461/3, 1461/4, 1461/9  k. ú. Rača,  

sa nebude posudzovať

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Pre uvedenú činnosť je možné požiadať o povolenie podľa osobitných predpisov.

 ODÔVODNENIE

	Navrhovateľ, PRUKOV, s.r.o., Pastierska 3, 831 06 Bratislava, v zastúpení Ing. Eleonóra Lehotská - EKO-DAMI, Mesačná 9, 821 02 Bratislava, predložil Okresnému úradu Bratislava, odboru starostlivosti o životné prostredie, oddeleniu ochrany prírody a vybraných zložiek životného prostredia (ďalej len „OÚ BA”) podľa § 22 zákona            č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon”) dňa 17. 12. 2014 zámer „ZARIADENIE NA ZBER A VÝKUP ODPADOV, BRATISLAVA - RAČA, Pastierska 3 - rozšírenie zberu odpadov“.
 
Na základe písomnej žiadosti navrhovateľa príslušný orgán podľa §22 ods. 7 zákona upustil od požiadavky variantného riešenia zámeru listom  č. OU-BA-OSZP3-2014/089082/FIL/III-EIA zo dňa 27. 11. 2014. Predkladaný zámer je okrem nulového variantu (súčasný stav - t.j. variant stavu, ktorý by nastal, ak by sa navrhovaná činnosť neuskutočnila) riešený v jednom variante. 
  
Navrhovaná činnosť svojimi parametrami podľa prílohy č. 8 zákona, kapitoly       č. 9. Infraštruktúra, položka č. 10 - Zhromažďovanie odpadov zo železných, z neželezných kovov alebo starých vozidiel - bez limitu, podlieha zisťovaciemu konaniu, ktoré príslušný orgán vykonal podľa § 29 zákona.

	Zámer rieši rozšírenie jestvujúcej prevádzky slúžiacej na zber a výkup druhotných surovín, železných a neželezných kovov a papiera o ďalšie druhy odpadov. Navrhovaná činnosť pozostáva z rozšírenia zberu odpadov v jestvujúcej prevádzke a bude pozostávať zo zberu nasledovných druhov odpadov:
-	železných a neželezných kovov
-	papiera a lepenky
-	káblov
-	batérií
-	elektrozariadení 
-	odpadových olejov
-	opotrebovaných pneumatík.
Prevádzka je určená na zber, zhromažďovanie a triedenie odpadov kontajnerovým spôsobom spĺňajúcim technické a ekologické požiadavky. Pri vstupnom priestore areálu sú umiestnené 3 kontajnerové unimobunky slúžiace pre administratívne a sociálne potreby zamestnancov. Vedľa administratívnej časti sa nachádza 5 plechových uzamykateľných skladov, v strednej časti areálu je vybudovaný uzamykateľný sklad z kovovej konštrukcie opláštený pozinkovaným plechom, ktorý je prechodný a zadná plocha areálu bude slúžiť na kontajnery určené pre opotrebované pneumatiky, papier, plasty. Celková kapacita zariadenia je 800 ton ročne vyzbieraných odpadov. 

Tabuľka č. 1 Zoznam odpadov o ktoré sa bude prevádzka rozširovať 

Por.
č.	Kód
odpadu	Názov odpadu	Kategória
odpadu	
1.	12 01 02	Prach a zlomky zo železných kovov	O	
2.	12 01 04	Prach a zlomky z neželezných kovov	O	
3.	13 01 10	Nechlórované minerálne hydraulické oleje	N	
4.	13 01 11	Syntetické hydraulické oleje	N	
5.	13 02 05	Nechlórované minerálne motorové, prevodové a mazacie oleje	N	
6.	13 02 06	Syntetické motorové, prevodové a mazacie oleje	N	
7.	13 02 08	Iné motorové, prevodové a mazacie oleje	N	
8.	13 07 01	Vykurovací olej a motorová nafta 	N	
9.	13 07 02	Benzín	N	
10.	13 07 03	Iné palivá	N	
11.	15 01 02	Obaly z plastov	O	
12.	16 01 03	Opotrebované pneumatiky	O	
13.	16 01 12	Brzdové platničky a obloženie iné ako uvedené v 160111	O	
14.	16 01 15	Nemrznúce kvapaliny iné ako uvedené v 160114	O	
15.	16 01 16	Nádrže na skvapalnený plyn	O	
16.	16 01 19	Plasty	O	
17.	16 01 20	Sklo	O	
18.	16 01 22	Časti inak nešpecifikované	O	
19.	16 02 14	Vyradené zariadenia iné ako uvedené v 160209 až 160213	O	
20.	16 06 01	Olovené batérie	N	
21.	16 06 02	Niklovo-kadmiové batérie	N	
22.	16 06 04	Alkalické batérie iné ako uvedené v 160603	O	
23.	16 06 05	Iné batérie a akumulátory	O	
24.	16 08 01	Použité katalyzátory obsahujúce zlato, striebro, rénium, ródium. Paládium, irídium alebo platinu okrem 160807	O	
25.	16 08 03	Použité katalyzátory obsahujúce prechodné kovy alebo zlúčeniny prechodných kovov, inak nešpecifikované	O	
26.	16 08 04	Použité katalyzátory z krakovacích procesov okrem 16 08 07	O	
27.	19 10 01	Odpad zo železa a z ocele	O	
28.	19 10 02	Odpad z neželezných kovov	O	
29.	19 12 01	Papier a lepenka	O	
30.	19 12 02	Železné kovy	O	
31.	19 12 03	Neželezné kovy	O	
32.	19 12 07	Drevo iné ako uvedené v 19 12 06	O	
33.	19 12 08	Textílie	O	
34.	20 01 02	Sklo	O	
35.	20 01 11	Textílie	O	
36.	20 01 34	Batérie a akumulátory iné ako uvedené v 200133	O	
37.	20 01 36	Vyradené elektrické a elektronické zariadenia iné ako uvedené v 200121, 200123 a 200135	O	
38.	20 01 38	Drevo iné ako uvedené v 200137	O	
39.	20 01 39	Plasty	O	
40.	20 01 40	Kovy	O	

Tabuľka č. 2 Odpady, ktoré sa budú v zariadení zberať:

Por.č.	Kód
odpadu	Názov odpadu	Kategória
odpadu	
1.	12 01 01	Piliny a triesky zo železných kovov	O	
2.	12 01 02	Prach a zlomky zo železných kovov	O	
3.	12 01 03	Piliny a triesky z neželezných kovov 	O	
4.	12 01 04	Prach a zlomky z neželezných kovov	O	
5.	13 01 10	Nechlórované minerálne hydraulické oleje	N	
6.	13 01 11	Syntetické hydraulické oleje	N	
7.	13 02 05	Nechlórované minerálne motorové, prevodové a mazacie oleje	N	
8.	13 02 06	Syntetické motorové, prevodové a mazacie oleje	N	
9.	13 02 08	Iné motorové, prevodové a mazacie oleje	N	
10.	13 07 01	Vykurovací olej a motorová nafta 	N	
11.	13 07 02	Benzín	N	
12.	13 07 03	Iné palivá	N	
13.	15 01 01	Obaly z papiera a lepenky	O	
14.	15 01 02	Obaly z plastov	O	
15.	15 01 04	Obaly z kovu	O	
16.	16 01 03	Opotrebované pneumatiky	O	
17.	16 01 12	Brzdové platničky a obloženie iné ako uvedené v 160111	O	
18.	16 01 15	Nemrznúce kvapaliny iné ako uvedené v 160114	O	
19.	16 01 16	Nádrže na skvapalnený plyn	O	
20.	16 01 17	Železné kovy	O	
21.	16 01 18	Neželezné kovy	O	
22.	16 01 19	Plasty	O	
23.	16 01 20	Sklo	O	
24.	16 01 22	Časti inak nešpecifikované	O	
25.	16 02 14	Vyradené zariadenia iné ako uvedené v 160209 až 160213	O	
26.	16 06 01	Olovené batérie	N	
27.	16 06 02	Niklovo-kadmiové batérie	N	
28.	16 06 04	Alkalické batérie iné ako uvedené v 160603	O	
29.	16 06 05	Iné batérie a akumulátory	O	
30.	16 08 01	Použité katalyzátory obsahujúce zlato, striebro, rénium, ródium. Paládium, irídium alebo platinu okrem 160807	O	
31.	16 08 03	Použité katalyzátory obsahujúce prechodné kovy alebo zlúčeniny prechodných kovov, inak nešpecifikované	O	
32.	16 08 04	Použité katalyzátory z krakovacích procesov okrem 16 08 07	O	
33.	17 04 01	Meď, bronz, mosadz	O	
34.	17 04 02	Hliník	O	
35.	17 04 04	Zinok	O	
36.	17 04 05	Železo a oceľ	O	
37.	17 04 06	Cín	O	
38.	17 04 07	Zmiešané kovy	O	
39.	17 04 11	Káble iné ako uvedené v 17 04 10	O	
40.	19 10 01	Odpad zo železa a z ocele	O	
41.	19 10 02	Odpad z neželezných kovov	O	
42.	19 12 01	Papier a lepenka	O	
43.	19 12 02	Železné kovy	O	
44.	19 12 03	Neželezné kovy	O	
45.	19 12 07	Drevo iné ako uvedené v 19 12 06	O	
46.	19 12 08	Textílie	O	
47.	20 01 01	Papier a lepenka	O	
48.	20 01 02	Sklo	O	
49.	20 01 11	Textílie	O	
50.	20 01 34	Batérie a akumulátory iné ako uvedené v 200133	O	
51.	20 01 36	Vyradené elektrické a elektronické zariadenia iné ako uvedené v 200121, 200123 a 200135	O	
52.	20 01 38	Drevo iné ako uvedené v 200137	O	
53.	20 01 39	Plasty	O	
54.	20 01 40	Kovy	O	

V rámci zisťovacieho konania príslušný orgán rozoslal zámer podľa § 23 ods. 1 zákona na zaujatie stanoviska rezortnému orgánu, dotknutému orgánu, povoľujúcemu orgánu a dotknutej obci. 

           V súlade s § 23 ods. 4 zákona doručili príslušnému orgánu svoje písomné stanoviská tieto subjekty (stanoviská sú uvádzané v skrátenom znení): 

1. Krajské riaditeľstvo Hasičského a záchranného zboru v Bratislave, list č. KRHZ-BA-OPP-1437/2014, doručený dňa 02. 01. 2015 - vo svojom stanovisku konštatuje, že nemá pripomienky k navrhovaným činnostiam. 

2. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3/2014/ 100057/POR/III-EIA, doručený dňa 08. 01. 2015 – z hľadiska prevencie závažných priemyselných havárií konštatuje, že v uvedenej lokalite nie sú v súčasnosti, z hľadiska prevencie závažných priemyselných havárií, známe žiadne riziká, ktoré by túto výstavbu obmedzovali a súhlasí s vydaním súhlasného stanoviska bez pripomienok.
3. Okresný úrad Bratislava, odbor cestnej dopravy a pozemných komunikácií, list         č. OU-BA-OCDPK2-2015/010954/LBO, doručený dňa 09. 01. 2015 – konštatuje, že z hľadiska nimi sledovaných záujmov zámer nepodlieha posudzovaniu podľa zákona.
4. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2015/ 010147/KVC/III, doručený dňa 09. 01. 2015  – z hľadiska ochrany ovzdušia konštatuje, že zdrojom škodlivín emitovaných do ovzdušia môžu byť len emisné z lokálnej dopravy. Z hľadiska ochrany ovzdušia k predloženému zámeru nemá pripomienky. Navrhuje, aby predložený zámer nebol posudzovaný podľa zákona č. 24/2006 Z. z. 
5. Regionálny úrad verejného zdravotníctva Bratislava hlavné mesto so sídlom v Bratislave, list č. HŽP/03672/2015, doručený dňa 15. 01. 2015 – vo svojom záväznom stanovisku z hľadiska ochrany verejného zdravia netrvá na pokračovaní posudzovania zámeru podľa zákona č. 24/2006 Z. z. pre činnosť „Zariadenie na zber a výkup odpadov, Bratislava - Rača“ p.č. 1461/3,4,9, k. ú. Rača, Bratislava. Činnosť bude ďalej posúdená podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a jeho vykonávacích predpisov.
Príslušný orgán stanovisko Regionálneho úradu verejného zdravotníctva Bratislava zohľadnil v tomto rozhodnutí. 
6. Ministerstvo obrany SR, list č. ASM - 115 - 12/2015, doručený dňa 15. 01. 2015 - oznamuje nasledovné stanovisko: Vojenská správa nemá pripomienky, lebo v riešenom území nemá zvláštne územné požiadavky. Z hľadiska zákona č. 24/2006 Z. z. nemá pripomienky. 
7. Dopravný úrad Bratislava, list č. 03578/2015/ROP-002-P/37691, doručený dňa        16. 01. 2015  - oznamuje, že riešené územie sa nachádza v ochranných pásmach Letiska M. R. Štefánika Bratislava, z ktorých vyplývajú pre riešené územie nasledovné podmienky: 
- Najvyšší bod stavebných objektov (skladových hál, unimobuniek a kontajnerov), vrátane všetkých zariadení umiestnených na ich strechách (komíny, bleskozvod, anténové systémy a pod.), ostatných stavebných objektov a zariadení umiestnených v riešenom území, najvyšší bod stavebných mechanizmov použitých pri výstavbe a mechanizmov  používaných na manipuláciu a transport odpadov nepresiahne výšku v rozmedzí       192,30 - 196,75 m n. m. Bpv (riešené územie sa nachádza v ochrannom pásme kužeľovej prekážkovej plochy Letiska M. R. Štefánika Bratislava). Z pohľadu Dopravného úradu neexistujúc vplyvy, ktoré by mali byť v zámere posúdené podrobnejšie, teda také, ktoré by mali byť posudzované podľa zákona č. 24/2006 Z. z. Zároveň upozorňuje, že toto stanovisko je vydané len z hľadiska záujmov civilného letectva.
Príslušný orgán podmienku Dopravného úradu, divízie civilného letectva zohľadnil v tomto rozhodnutí. 
8. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA- OSZP3/2015/010894/TOJ-III., doručený dňa 16. 01. 2015 – z hľadiska ochrany vôd vydáva nasledovné stanovisko: 
Navrhovaná činnosť pozostáva z rozšírenia zberu odpadov v jestvujúcej prevádzke PRUKOV, s. r. o. a bude pozostávať zo zberu nasledovných druhov odpadov:
-	železných a neželezných kovov,
-	káblov,
-	papiera a lepenky,
-	batérií,
-	elektrozariadení,
-	odpadových olejov,
-	opotrebovaných pneumatík.
Na manipuláciu s kontajnermi bude slúžiť betónová plocha za vstupnou bránou a zadná plocha areálu. Ostatné odpady budú zhromažďované oddelene v kontajneroch na manipulačnej ploche alebo v zberovom objekte. Nebezpečné odpady budú zhromažďované v kovovom sklade v špeciálnych kontajneroch a 200 l sudoch, ktoré budú uložené na kovových roštoch s havarijnými vaničkami pre prípad úniku látok. Nádoby na NO budú odolné proti mechanickému poškodeniu, chemickým vplyvom. Na olovené batérie budú použité špeciálne kontajnery s dvojitým dnom. NO pri dovezení bude vyložený na manipulačnej ploche, kde budú pripravené záchytné vaničky na manipuláciu s NO, následne bude NO umiestnený do skladu NO. Manipulácia s odpadom bude zabezpečená špecializovanými mechanizmami a ich transport na zhodnotenie k odberateľom nákladnými vozidlami.
Z hľadiska štátnej vodnej správy má k zámeru nasledovné pripomienky:
•	Manipuláciu s NO je možné vykonávať len s použitím prenosnej záchytnej vaničky pod zbernými kontajnermi.
•	Ten, kto pravidelne zaobchádza v rámci výrobného procesu alebo inej činnosti s tuhými znečisťujúcimi látkami v množstve väčšom ako 1 t alebo s kvapalnými znečisťujúcimi látkami v množstve väčšom ako 1 m3 alebo zaobchádza s tuhými prioritnými nebezpečnými látkami v množstve väčšom ako 0,3 t alebo s kvapalnými prioritnými nebezpečnými látkami v množstve väčšom ako 0,3 m3, je povinný zostaviť plán havarijný plán a vybaviť pracoviská špeciálnymi prístrojmi a prostriedkami potrebnými na zneškodnenie úniku znečisťujúcich látok do vôd alebo prostredia súvisiaceho s vodou.
Po posúdení predloženého zámeru, ktorý je vypracovaný podľa prílohy č. 9 zákona         č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov nepožaduje predložený zámer posudzovať podľa zákona č. 24/2006 Z. z. 
Príslušný orgán pripomienky Okresného úradu Bratislava, odboru starostlivosti o životné prostredie, orgánu ochrany vôd zapracoval do tohto rozhodnutia.
9. Ministerstvo životného prostredia Slovenskej republiky, list č. 607071/2014, doručený dňa 19. 01. 2015 - zasiela nasledovné stanovisko: Účelom navrhovanej činnosti je rozšírenie existujúcej prevádzky na zber železných a neželezných kovov o ďalšie druhy odpadov. Odpady sú dočasne uskladnené vo vhodných kontajneroch a následne sú odovzdané na spracovanie oprávneným osobám. Areál sa nachádza               v katastrálnom území Bratislava, Rača. Predpokladaná kapacita zariadenia je  800 t odpadov ročne. Navrhovateľ zaradil činnosť podľa zákona o posudzovaní vplyvov do zoznamu činností podľa prílohy č. 8 do kategórie č. 9 – Infraštruktúra, položka č. 10 Zhromažďovanie odpadov zo železných kovov, z neželezných kovov alebo starých vozidiel. V kapitole II. 8. sú v zozname plánovaných odpadov, ktoré bude navrhovateľ zhromažďovať, uvedené aj nebezpečné odpady. Na základe tejto skutočnosti žiada doplniť navrhovanú činnosť  o položku č. 9 Stavby, zariadenia, objekty a priestory na nakladanie s nebezpečnými odpadmi. Z textu zámeru nie je jasné, o ktoré druhy odpadu sa navrhovaná činnosť zberu odpadov rozširuje oproti súčasnému stavu. V kap. II.8. sa v opise skladu druhotných surovín uvádza, že „staré vozidlá neobsahujúce kvapaliny a iné nebezpečné dielce sú uskladnené na betónovej ploche“. Tento druh odpadu nie je uvedený v zozname odpadov, ktoré sa budú v zariadení zbierať. Upozorňuje, že druh odpadu 16 01 06 staré vozidlá neobsahujúce kvapaliny a iné nebezpečné dielce je odpad, ktorý vzniká u spracovateľa odpadov zo starých vozidiel a nemôže byť predmetom zberu a skladovania. V kap. II.17. sa uvádza „Zariadenie na zber a výkup druhotných surovín a starých vozidiel neobsahujúcich kvapaliny a iné nebezpečné dielce“, čo nesúhlasí s názvom predkladaného zámeru. Vzhľadom na charakter navrhovanej činnosti odporúča, aby zámer nebol posudzovaný podľa zákona o posudzovaní vplyvov na životné prostredie. Z pohľadu rozvoja odpadového hospodárstva a plnenia hierarchie odpadového hospodárstva v Slovenskej republike, odbor odpadového hospodárstva Ministerstva životného prostredia SR súhlasí s realizáciou uvedeného zámeru.
Príslušný orgán stanovisko Ministerstva životného prostredia Slovenskej republiky akceptoval a na objasnenie pripomienok vyzval navrhovateľa na doplnenie informácií v súlade s § 29 ods. 6 zákona. Navrhovateľ k uvedeným pripomienkam poskytol svoje stanovisko (viď bod Doplňujúce  informácie v zmysle § 29 ods. 6).
10. Ministerstvo dopravy, výstavby a regionálneho rozvoja Slovenskej republiky, Sekcia železničnej dopravy a dráh, Odbor dráhový stavebný úrad, list č. 07204/2014/C341-SŽDD/03135, doručený dňa 22. 01. 2015 - vo svojom stanovisku oznamuje, že k predloženému zámeru nemá zásadné pripomienky a nevyžaduje posudzovanie zámeru podľa zákona. Navrhovanou činnosťou budú dotknuté záujmy chránené zákonom o dráhach, preto bude mať Ministerstvo dopravy, výstavby a regionálneho rozvoja SR v územnom a stavebnom konaní pre časť stavby v ochrannom pásme dráhy, ktorá neslúži na prevádzkovanie dráhy ani na dopravu na dráhe podľa § 102 ods. 1 písm. ab) zákona    č. 513/2009 Z. z. o dráhach v znení neskorších predpisov a § 140a zákona č. 50/1976 Zb. o územnom plánovaní a stavebnom poriadku (ďalej len ,,stavebný zákon“) v znení neskorších predpisov postavenie dotknutého orgánu. Zámer požaduje v ďalších stupňoch projektovej dokumentácie prejednať s prevádzkovateľom dráhy Železnice Slovenskej republiky, Bratislava, ktoré v správnych konaniach zastupuje Odbor expertízy a so správcom žel. trate ŽSR, Oblastné riaditeľstvo Trnava. 
Príslušný orgán stanovisko Ministerstva dopravy, výstavby a regionálneho rozvoja Slovenskej republiky, Sekcie železničnej dopravy a dráh, Odboru dráhového stavebného úradu zohľadnil týmto rozhodnutím. 
11. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2015/ 10176/PAP, doručený dňa 23. 01. 2015 – z hľadiska ochrany prírody vydáva nasledovné stanovisko: 
11.1 Zariadenie na zber a výkup odpadov sa nachádza v území s prvým stupňom ochrany podľa § 12 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon OPK“)  a uplatňujú sa v ňom ustanovenia o všeobecnej ochrane prírody a krajiny podľa druhej časti tohto zákona. Najbližšie chránené územie – Chránená krajinná oblasť Malé Karpaty s druhým stupňom ochrany podľa § 13 zákona OPK  je 1,6 km vzdialené.
11.2 Rozšírenie existujúcej prevádzky slúžiacej na zber odpadov nepredstavuje podľa zákona OPK v danom území činnosť zakázanú, alebo vyžadujúcu súhlas rozhodnutím orgánu ochrany prírody a krajiny.
11.3 Podľa Regionálneho územného systému ekologickej stability mesta Bratislavy (SAŽP, 1994) dotknutý pozemok nie je súčasťou žiadneho biokoridoru, biocentra, alebo iného prvku s regionálnym významom. Najbližším prvkom územného systému ekologickej stability je regionálny biokoridor Račiansky potok s prítokmi, ktorý sa nachádza  cca. 450 m od prevádzky.
11.4 Predmetný pozemok je v súčasnosti tvorený betónovou plochou bez trvalej vegetácie a drevín. 
11.5 Na riešenom pozemku sa nenachádzajú biotopy národného alebo európskeho významu, biotopy chránených druhov rastlín alebo živočíchov, ani chránené stromy.
Okresný úrad Bratislava, odbor starostlivosti o životné prostredie, dotknutý orgán ochrany prírody okresu nepožaduje navrhovanú činnosť posudzovať podľa zákona.
12. Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, list č. OU-BA-OSZP3–2015/ 10180/PAP, doručený dňa 27. 01. 2015 – z hľadiska orgánu odpadového hospodárstva vydáva nasledovné stanovisko: Po oboznámení sa s predloženým zámerom, vypracovanom podľa zákona č. 24/2006 Z.z. o posudzovaní vplyvov na životné prostredie z hľadiska odpadového hospodárstva konštatuje, že navrhovaná činnosť nebude mať negatívny vplyv na životné prostredie a nemá k zámeru pripomienky. Na základe uvedeného nepožaduje vypracovať správu o hodnotení činnosti. Podmienky nakladania s odpadom budú orgánom štátnej správy odpadového hospodárstva podrobnejšie špecifikované v rámci povoľovacieho procesu podľa osobitného predpisu – súhlas podľa § 7 ods. 1 písm. d) a písm. r) zákona o odpadoch.
Príslušný orgán podmienku orgánu odpadového hospodárstva zohľadnil v tomto rozhodnutí. 
13. Mestská časť Bratislava - Rača, list č. 1050/832/2015/ŽP-Ri, doručený dňa 30. 01. 2015 - uvádza nasledovné stanovisko: Mestská časť Bratislava–Rača v zmysle § 23 ods. 3 zákona zabezpečila informovanie verejnosti o predmetnom zámere na území Mestskej časti Bratislava–Rača obvyklým spôsobom. Zámer je verejnosti prístupný od 29.12.2014 do 21.01.2015. 
Z pohľadu životného prostredia:
Vplyvy na biotu (flóra, fauna)
Predmetná činnosť predstavuje rozšírenie zberu odpadov v jestvujúcej prevádzke PRUKOV, s.r.o., ktorá sa nachádza v priemyselnej zóne Mestskej časti Bratislava–Rača, kde dochádza k zvýšenej tvorbe zberaných druhov odpadov. Pre navrhovanú činnosť nebude potrebné realizovať žiadne stavebné zásahy. V súčasnosti je areál využívaný a tvorí ho spevnená betónová plocha bez trvalej vegetácie a drevín. V bezprostrednej blízkosti sa nenachádzajú žiadne obytné budovy. V blízkosti ani priamo v areáli sa nenachádzajú žiadne ekologicky významné lokality, nepredpokladá sa vplyv navrhovanej činnosti na pôdu, flóru, faunu a krajinu. V dotknutej lokalite sa nevyskytujú žiadne osobitne chránené druhy rastlín a voľne žijúcich živočíchov uvedených vo vyhláške MŽP SR č. 24/2003 Z. z. v znení neskorších predpisov.
Vplyvy na kvalitu životného prostredia:
Odpady: Predmetná činnosť uvažuje s rozšírením zberu odpadov v jestvujúcej prevádzke. V existujúcom areáli nebudú realizované žiadne stavebné úpravy. Pri vstupnom priestore do areálu sú umiestnené 3 kontajnerové unimobunky, slúžiace pre administratívne a sociálne potreby zamestnancov. Vedľa administratívnej časti sa nachádza 5 plechových uzamykateľných skladov, v strednej časti areálu je vybudovaný uzamykateľný sklad z kovovej konštrukcie, zadná plocha areálu má slúžiť na kontajnery určené pre opotrebované pneumatiky, papier a plasty. Celá plocha je pokrytá betónovými panelmi. Kapacita prevádzky je cca 800 t odpadu ročne.
Ovzdušie: Predmetná činnosť nebude počas prevádzky spôsobovať znečistenie ovzdušia, uvažuje sa s minimálnym počtom prejazdov nákladných automobilov. Na základe uvedeného sa nepredpokladá významný vplyv na ovzdušie.
Pôda: Počas prevádzky môže dôjsť ku kontaminácii pôdy pri havarijných situáciách (únik ropných látok z nákladných automobilov). Vplyv na poľnohospodárstvo sa nepredpokladá. Navrhovanou činnosťou sa nezmení využívanie ani štruktúra predmetného územia.
Voda: Splaškové vody z areálu prevádzky sú odvedené jestvujúcou kanalizačnou prípojkou do verejnej kanalizácie. Dažďové vody zo striech a spevnených plôch sú odvádzané voľne na terén. V areáli nie je vybudovaná dažďová kanalizácia.
•	V areáli je celá plocha pokrytá betónovými panelmi a dažďové vody sú vypúšťané voľne na terén a na susedné pozemky. Požaduje doriešiť odvádzanie dažďových vôd.
Posudzovaný areál je zariadenia sa neočakáva výrazne zvýšená hladina hluku oproti terajšiemu stavu. Hluk a vibrácie môžu vznikať z dôvodu manipulačnej činnosti s odpadmi a pri premávke automobilov slúžiacich na prepravu odpadov. Tieto zdroje však neovplyvnia významným spôsobom kvalitu života v Mestskej časti Bratislava–Rača nakoľko zariadenie sa nachádza mimo obytnej zóny. Predpokladá negatívny vplyv na hlučnosť v tejto oblasti.
Z pohľadu územného plánovania:
Územný plán hl. mesta SR Bratislavy, rok 2007, schválený uznesením MsZ č. 123/2007 zo dňa 31.05.2007 s účinnosťou od 1.09.2007 v znení zmien a doplnkov (ďalej len „územný plán mesta“) určuje územiu, kde sa nachádzajú pozemky parc. č. 1461/3, 1461/4 a 1461/9 funkčné využitie priemyselná výroba (číslo funkcie 301) – rozvojové územie (kód miery využitia územia E).
Regulácia funkčného využitia plôch – územie výroby:
číslo funkcie 301 – priemyselná výroba:
Podmienky funkčného využitia: Územia slúžiace pre umiestňovanie areálov a stavieb priemyselnej výroby s prípadným rizikom rušivého vplyvu na okolie, vrátane dopravného a technického vybavenia a plôch líniovej a plošnej zelene.
Funkčné využitie prevládajúce:
-	areály a stavby veľkých a stredných priemyselných podnikov vrátane prislúchajúcich skladov a skladových plôch pre výrobu
-	areály a stavby služieb a výroby všetkých druhov
-	priemyselné a technologické parky
Funkčné využitie prípustné
V území je prípustné umiestňovať najmä:
-	zariadenia administratívy, vedeckého výskumu a vedecko – technologické parky súvisiace s funkciou
-	dopravné vybavenie, ktorého dimenzie musia byť v súlade s potrebami na zabezpečenie 	požiadaviek parkovania, prepravy osôb, tovaru a surovín
-	zariadenia a vedenia technickej vybavenosti slúžiace pre obsluhu územia
Funkčné využitie prípustné – v obmedzenom rozsahu
V území je prípustné umiestňovať v obmedzenom rozsahu najmä:
- skladové areály, distribučné centrá
- stavebné dvory a zariadenia
- zariadenia občianskej vybavenosti súvisiace s funkciou
- byty v objektoch určených pre inú funkciu – služobné byty
- zeleň líniovú a plošnú
- tranzitné vedenia technickej vybavenosti nadradeného systému
- zariadenia na nakladanie s odpadmi
Funkčné využitie neprípustné
V území nie je prípustné umiestňovať najmä:
- bývanie okrem prípustného v obmedzenom rozsahu
- zariadenia občianskej vybavenosti presahujúce význam územia funkcie:
	- zariadenia veľkoobchodu a veľkoplošného maloobchodu
	- základné a vysoké školy
	- ubytovacie a stravovacie zariadenia cestovného ruchu
	- kongresové a veľtržné areály
	- zariadenia pre kultúru, zábavu a cirkev
	- zariadenia zdravotníctva a sociálnej starostlivosti
	- areálové a kryté zariadenia športu a voľného času
- stavby pre individuálnu rekreáciu
- zariadenia pre poľnohospodársku výrobu
- skládky odpadov
- stavby a zariadenia nesúvisiace s funkciou

Pozemky parc. č. 1461/3, 1461/4 a 1461/9 sú súčasťou rozvojového územia s funkčným využitím priemyselná výroba (č. funkcie 301), pre ktoré územný plán mesta stanovuje regulatívy intenzity využitia územia pre vonkajšie mesto - mestskú časť Bratislava – Rača s kódom miery využitia územia E:
IPP max.	názov 
urbanistickej funkcie	priestorové usporiadanie	IZP max.	KZ min.	
1,1	priemyselná výroba	areály	0,55	0,10	

Vysvetlivky:
Index zastavaných plôch (IZP) udáva pomer súčtu zastavaných plôch vo vymedzenom území funkčnej plochy, príp. jej časti k celkovej výmere vymedzeného územia.
Index podlažných plôch (IPP) udáva pomer celkovej výmery podlažnej plochy nadzemnej časti zástavby k celkovej výmere vymedzeného územia funkčnej plochy, príp. jej časti. 
Koeficient zelene (KZ) udáva pomer medzi započítateľnými plochami zelene (zeleň na rastlom teréne, zeleň nad podzemnými konštrukciami) a celkovou výmerou vymedzeného územia.
Pre posúdenie investičného zámeru nachádzajúceho sa len v časti funkčnej plochy platia na ploche, na ktorej má byť realizovaný zámer zástavby, definície a ukazovatele intenzity využitia územia záväzné pre celú funkčnú plochu. 
Upozorňuje, že podľa územného plánu mesta vedie pozdĺž južnej časti pozemku parc. č. 1461/9 trasa plánovanej dopravnej stavby funkčnej triedy C1 + C s MHD – prepojenie komunikácií Pri Šajbách s predĺžením komunikácie Pri vinohradoch. Podľa záväznej časti územného plánu mesta je v koridore uvedeného dopravného prepojenia plánovaná verejnoprospešná stavba technickej infraštruktúry č. P8 – STL plynovod 0,1 MPa pre rozvojové územie Šajby. Ďalej upozorňuje, že pozemok parc. č. 1461/3 sa nachádza v ochrannom pásme železničnej dráhy (60 m od osi krajnej koľaje).
Z uvedeného vyplýva, že investičný zámer rozšíriť existujúci areál komplexného systému zberu železných a neželezných kovov na pozemkoch parc. č. 1461/3, 1461/4 a 1461/9      o ďalšie druhy odpadov je v súlade so stanovenou reguláciou funkčného využitia územia podľa platného územného plánu mesta. Upozorňuje, že nakoľko záväznou časťou územného plánu mesta je pre danú funkčnú plochu stanovená regulácia min. koeficientu zelene (KZ min.) 0,1 – pomer medzi započítateľnými plochami zelene (zeleň na rastlom teréne, zeleň nad podzemnými konštrukciami) a celkovou výmerou vymedzeného územia, je potrebné zachovať plochu zelene pozdĺž východného okraja územia, ktorá nie je pokrytá betónovými panelmi.
Predmetná územnoplánovacia informácia:
•	platí jeden rok odo dňa jej vydania, ak neboli schválené zmeny a doplnky územného plánu mesta, alebo nová celomestská územnoplánovacia dokumentácia,
•	nerieši majetkovo-právne vzťahy
Záver:
Na základe hodnotenia vplyvov vyššie uvedenej činnosti na životné prostredie, Mestská časť Bratislava–Rača nepožaduje zámer posudzovať v zmysle ustanovení zákona č. 24/2006 Z.z. o posudzovaní vplyvov na životné prostredie, v znení neskorších predpisov.
Príslušný orgán stanovisko Mestskej časti Bratislava - Rača zohľadnil v tomto rozhodnutí. Zámer k navrhovanej činnosti bol v rámci zisťovacieho konania zaslaný aj Okresnému úradu Bratislava, odboru starostlivosti o životné prostredie, orgánu štátnej vodnej správy a jeho pripomienky zapracoval do tohto rozhodnutia. Taktiež bol zaslaný na vyjadrenie aj  dotknutému orgánu Ministerstvu dopravy, výstavby a regionálneho rozvoja Slovenskej republiky, Sekcie železničnej dopravy a dráh, Odbor dráhový stavebný úrad a jeho požiadavku uplatnil týmto rozhodnutím. 
14. Hlavné mesto Slovenskej republiky Bratislava, list č. MAGS OUGG-34063/15-389341 OUGG-1038/14, EIA č. 6, doručený dňa 11. 02. 2015 - vo svojom stanovisku uvádza nasledovné: Oznam so základnými údajmi o zámere bol podľa § 23 ods.3 zverejnený na vývesnej tabuli magistrátu v dňoch od 8.1.2015 do 29.1.2015 na www.bratislava.sk, v tlači a bol k nahliadnutiu v informačnom centre magistrátu SLUŽBY OBČANOM – Front Office. 
1/ Z hľadiska územného plánovania: 
Posúdenie vo vzťahu k ÚPN hl.m. SR Bratislavy, rok 2007, v znení  zmien a doplnkov 01, 02, 03, 05 (ďalej len ÚPN):
A – konštatuje:
•	ÚPN mesta stanovuje na riešenom pozemku na Pántoch v  k.ú. Rača, funkčné využitie: funkcia č. 301 -  priemyselná výroba; zóna je charakterizovaná ako rozvojové územie. 
základné údaje o predloženom investičnom zámere: 
Investor na predmetnom pozemku chce rozšíriť jestvujúcu prevádzku zariadenia na zber odpadov  - výkup druhotných surovín, železných a neželezných kovov a papiera o ďalšie druhy odpadov - papiera a lepenky, káblov, batérií, elektrozariadení, odpadových olejov a opotrebovaných pneumatík. Odpady budú následne odvážané odberateľovi za účelom zhodnotenia. Vstup na predmetný pozemok je riešený priamo z ulice Pri Šajbách.
B – stanovisko:
•	V zmysle ÚPN hl. mesta vo funkčnej ploche 301 - priemyselná výroba  je zariadenie na nakladanie s odpadmi prípustné v obmedzenom rozsahu.
•	Z hľadiska  územného plánovania hodnotí navrhovaný zámer ako súlad s ÚPN hl. mesta SR Bratislavy v znení zmien a doplnkov.
•	V kap IV.12 Funkčné využitie územia (str. 43) žiada opraviť text. nasledovne: podľa  platného ÚPN  hl. m. SR Bratislavy rok 2007, v znení zmien a doplnkov 01, 02, 03, 05 sa predmetná činnosť nachádza vo funkčnej ploche „priemyselná výroba“, číslo funkcie 301 (nie G 502).
Z hľadiska dopravného inžinierstva:
•	Zámer rieši rozšírenie jestvujúcej prevádzky slúžiacej na zber a výkup druhotných surovín, železných a neželezných kovov a papiera o ďalšie druhy odpadov s cieľom zabezpečenia odvozu odpadov k odberateľovi za účelom zhodnotenia. 
•	Areál so zariadením na zber odpadu je dopravne prístupný priamo z ulice Pri Šajbách. Dopravné zaťaženie dotknutého územia vyvolané realizáciou navrhovanej činnosti je vzhľadom na intenzitu okolitej dopravy zanedbateľné, nakoľko rozšírením zoznamu druhov odpadov sa nepredpokladá zvýšenie dopravného zaťaženia. Prevádzka areálu vyžaduje prejazd maximálne jedného nákladného vozidla denne. Pre transport odpadov budú využívané jestvujúce trasy priľahlého územia. 
•	Na základe vyššie uvedeného z hľadiska riešenia verejného dopravného vybavenia k predloženému zámeru neuplatňuje pripomienky.
Z hľadiska systémov technickej infraštruktúry – bez pripomienok.
2/ Z hľadiska vybraných zložiek životného prostredia a špecifických faktorov:
Ovzdušie: 
•	Zaradenie či nezaradenie prevádzky medzi zdroje znečisťovania ovzdušia (ZZO) je potrebné vykonať v zmysle t.č. platnej legislatívy.
•	Zároveň upozorňuje, že v zozname Použité právne predpisy (str. 46) sú uvedené už neplatné predpisy pre ovzdušie. Medzi aktuálne platné patrí napr. zákon č. 137/2010 Z.z. o ovzduší, vyhláška MŽP SR č. 410/2012 Z.z., ktorou sa vykonávajú niektoré ustanovenia zákona o ovzduší, vyhláška MŽP SR č. 360/2010 Z.z. o kvalite ovzdušia. 
•	Jestvujúce objekty administratívnej časti a sociálnych priestorov budú vykurované elektrickými konvertormi – bez pripomienok.
Odpady:
•	Rozšírenie zoznamu zbieraných odpadov sa týka 10 druhov nebezpečných odpadov (oleje, autobatérie), 2 druhov ostatných odpadov (z elektrozariadení, pneumatiky, plasty, sklo, textílie, drevo, papier a lepenka, použité katalyzátory z krakovacích procesov). K rozšíreniu zberu bude potrebné:
-	pre zber elektroodpadov zabezpečiť prevádzku podľa § 4 ods. 1 a 2 vyhlášky MŽP SR č. 315/2010 Z. z. o nakladaní s elektrozariadeniami a elektroodpadom;
-	vzhľadom na skladovanie odpadov z olejov zabezpečiť prevádzku aj v zmysle § 39 zákona č. 364/2004 Z.z. o vodách.
•	Upozorňuje, že uvádzanú vyhlášku MŽP SR č.283/2001 Z.z. o vykonaní niektorých ustanovení zákona o odpadoch v znení neskorších predpisov (str. 8) je potrebné nahradiť vyhláškou MŽP SR č.310/2013 Z.z., ktorou sa vykonávajú niektoré ustanovenia zákona o odpadoch.
Toto stanovisko nenahrádza Záväzné stanovisko hlavného mesta SR Bratislavy k investičnej činnosti, ktoré bude vydané v zmysle všeobecne záväzných právnych predpisov na základe odborného posúdenia dokumentácie pre územné rozhodnutie.
Príslušný orgán stanovisko Hlavného mesta Slovenskej republiky akceptoval a zohľadnil v tomto rozhodnutí.

•	Doplňujúce informácie v zmysle § 29 ods. 6  zákona

Navrhovateľ na základe výzvy príslušného orgánu poskytol dňa 10. 03. 2015 doplňujúce informácie v súlade s § 29 ods. 6 zákona na objasnenie pripomienok a požiadaviek vyplývajúcich zo stanoviska Ministerstva životného prostredia Slovenskej republiky, list č. 607071/2014 zo dňa 12. 01. 2015. 

Vyjadrenie navrhovateľa k bodu 9.

V rámci doplňujúcich informácií navrhovateľ objasnil zoznam už povolených odpadov a zoznam nových odpadov, ktoré sa budú v zariadení zberať. Zoznam nových odpadov je uvedený v Tabuľke č. 1 na strane 2 tohto rozhodnutia. Doplnenie navrhovanej činnosti o položku č. 9 Stavby, zariadenia, objekty a priestory na nakladanie s nebezpečnými odpadmi nie je potrebné vzhľadom na to, že v zariadení sa bude nakladať s nebezpečnými odpadmi do 9,9 t/rok. Druh odpadu 16 01 06  ,,staré vozidlá neobsahujúce kvapaliny a iné nebezpečné dielce“ sa nebudú v zariadení zberať. 

		Dotknuté orgány: Bratislavský samosprávny kraj, Okresný úrad Bratislava, odbor krízového riadenia a iné subjekty, vrátane ďalšej zainteresovanej verejnosti v zákonnej lehote a ani do vydania rozhodnutia písomné stanovisko príslušnému orgánu nedoručili.  

		Príslušný orgán v rámci zisťovacieho konania posúdil navrhovanú činnosť z hľadiska jej povahy a rozsahu, miesta vykonávania, najmä jeho únosného zaťaženia a ochrany poskytovanej podľa osobitných predpisov, významu očakávaných vplyvov na životné prostredie a zdravie obyvateľstva a úrovne spracovania zámeru. Vysporiadal sa so stanoviskami zainteresovaných subjektov, pričom zistil, že vznesené požiadavky sa v prevažnej miere vzťahujú na spracovanie ďalších stupňov projektovej dokumentácie stavby a ich riešenie je v pôsobnosti iných orgánov v konaniach podľa osobitných predpisov, preto ich zahrnul do odporúčaní pre povoľovanie činnosti. Možno konštatovať, že v rámci zisťovacieho procesu neboli zistené také skutočnosti, ktoré by závažným spôsobom ohrozovali a poškodzovali jednotlivé zložky životného prostredia. Realizáciou navrhovanej činnosti sa nepredpokladá závažný negatívny vplyv na jednotlivé zložky životného prostredia a zdravie obyvateľstva. Riziká v zámere navrhovanej činnosti sa teda pohybujú v spoločensky prijateľnej miere a je možné im predchádzať opatreniami na zmiernenie nepriaznivých vplyvov navrhovanej činnosti na životné prostredie uvedenými v kap. IV. 10 predloženého zámeru, resp. opatreniami a dodržaním podmienok, ktoré vyplynuli zo stanovísk dotknutých subjektov k navrhovanej činnosti, doručenými tunajšiemu úradu v procese zisťovacieho konania. Príslušný orgán vzhľadom na doručené stanoviská zainteresovaných subjektov, ako aj s prihliadnutím na § 29 ods. 4 zákona s použitím kritérií pre zisťovacie konanie podľa prílohy č. 10 a celkové výsledky zisťovacieho konania, ktoré v environmentálnych kritériách nepreukázali očakávané významnejšie vplyvy zámeru na životné prostredie rozhodol tak, ako je uvedené vo výrokovej časti tohto rozhodnutia. 

	Ak sa  zistí, že skutočné  vplyvy  posudzovanej  činnosti   sú  väčšie,  ako  sa  uvádza v zámere, je ten, kto činnosť vykonáva, povinný zabezpečiť opatrenia na zosúladenie skutočného vplyvu s vplyvom uvedeným v zámere a v súlade                         s  podmienkami  určenými v rozhodnutí o povolení činnosti podľa osobitných predpisov.
Zo stanovísk doručených k zámeru a z opatrení navrhnutých v zámere vyplynuli niektoré konkrétne požiadavky vo vzťahu k navrhovanej činnosti, ktoré bude potrebné zohľadniť pri príprave dokumentácie stavby k územnému konaniu a v procese konania o povolení činnosti podľa osobitných predpisov:

•	v dokumentácii k územnému konaniu preukázať súlad navrhovaného umiestnenia stavby s platnou územnoplánovacou dokumentáciou a s regulatívmi priestorového usporiadania a funkčného využívania daného územia;
•	posúdiť stavbu podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a jeho vykonávacích predpisov;
•	rešpektovať podmienku Dopravného úradu, divízie letectva (bod 7.); najvyšší bod stavebných objektov (skladových hál, unimobuniek a kontajnerov), vrátane všetkých zariadení umiestnených na ich strechách (komíny, bleskozvod, anténové systémy a pod.), ostatných stavebných objektov a zariadení umiestnených v riešenom území, najvyšší bod stavebných mechanizmov použitých pri výstavbe a mechanizmov  používaných na manipuláciu a transport odpadov nepresiahne výšku v rozmedzí 192,30 - 196,75 m n. m. Bpv (riešené územie sa nachádza v ochrannom pásme kužeľovej prekážkovej plochy Letiska M. R. Štefánika Bratislava);
•	rešpektovať podmienky Okresného úradu Bratislava, odboru starostlivosti o životné prostredie, orgánu ochrany vôd (bod 8.); manipuláciu s NO je možné vykonávať len s použitím prenosnej záchytnej vaničky pod zbernými kontajnermi; ten, kto pravidelne zaobchádza v rámci výrobného procesu alebo inej činnosti        s tuhými znečisťujúcimi látkami v množstve väčšom ako 1 t alebo s kvapalnými znečisťujúcimi látkami v množstve väčšom ako 1 m3 alebo zaobchádza s tuhými prioritnými nebezpečnými látkami v množstve väčšom ako 0,3 t alebo s kvapalnými prioritnými nebezpečnými látkami v množstve väčšom ako 0,3 m3, je povinný zostaviť plán havarijný plán a vybaviť pracoviská špeciálnymi prístrojmi a prostriedkami potrebnými na zneškodnenie úniku znečisťujúcich látok do vôd alebo prostredia súvisiaceho s vodou;
•	akceptovať stanovisko Ministerstva životného prostredia Slovenskej republiky (bod 9.); druh odpadu 16 01 06 staré vozidlá neobsahujúce kvapaliny a iné nebezpečné dielce je odpad, ktorý vzniká  u spracovateľa odpadov zo starých vozidiel a nemôže byť predmetom zberu a skladovania;
•	navrhovanou činnosťou budú dotknuté záujmy chránené zákonom o dráhach, preto bude mať Ministerstvo dopravy, výstavby a regionálneho rozvoja SR            v územnom a stavebnom konaní pre časť stavby v ochrannom pásme dráhy, ktorá neslúži na prevádzkovanie dráhy ani na dopravu na dráhe podľa § 102 ods. 1 písm. ab) zákona č. 513/2009 Z. z. o dráhach v znení neskorších predpisov              a § 140a zákona č. 50/1976 Zb. o územnom plánovaní a stavebnom poriadku (ďalej len ,,stavebný zákon“) v znení neskorších predpisov postavenie dotknutého orgánu; v ďalších stupňoch projektovej dokumentácie prejednať zámer                    s prevádzkovateľom dráhy Železnice Slovenskej republiky, Bratislava, ktoré         v správnych konaniach zastupuje Odbor expertízy a so správcom žel. trate ŽSR, Oblastné riaditeľstvo Trnava;

•	predložiť dokumentáciu orgánu štátnej správy odpadového hospodárstva v rámci vyjadrenia v povoľovacom procese podľa osobitného predpisu - súhlas podľa § 7 ods. 1 písm. d) a písm. r) zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov;
•	akceptovať stanovisko s požiadavkou  Mestskej časti Bratislava - Rača (bod 13.); 
•	rešpektovať stanovisko Hlavného mesta Slovenskej republiky Bratislavy (bod 14.) a uplatnené pripomienky a požiadavky uplatniť v rámci povoľovacieho procesu; 
•	dodržať a realizovať všetky opatrenia navrhnuté v IV. časti zámeru 10. Opatrenia na zmiernenie nepriaznivých vplyvov jednotlivých variantov navrhovanej činnosti na životné prostredie.

Upozornenie: Podľa § 29 ods. 9 zákona dotknutá obec bezodkladne informuje o tomto rozhodnutí verejnosť spôsobom v mieste obvyklým

Poučenie

	Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať. Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

                                                                                               Ing. Filip Macháček
   							                    vedúci odboru

Schválil:  Ing. Patrick Lutter
      vedúci oddelenia

Rozhodnutie OÚ BA č. OU-BA-OSZP3-2015/006916/FIL/III-EIA sa doručuje:

1.  Ing. Eleonóra Lehotská - EKO-DAMI, Mesačná 9, 821 02 Bratislava
2.  PRUKOV, s.r.o., Pastierska 3, 831 06 Bratislava 
3.  Mestská časť Bratislava – Rača, Kubačova 21, 831 06  Bratislava
4.  Magistrát hl. mesta SR Bratislavy, OÚGG, vedúci OÚGG RNDr. Michal Babiar,    
     Primaciálne námestie 1, 814 99  Bratislava 1 (so žiadosťou o zverejnenie)
5.	Ministerstvo dopravy, výstavby a regionálneho rozvoja SR, Sekcia železničnej dopravy a dráh, odbor dráhový stavebný úrad, Námestie slobody 6, P.O.BOX 100, 810 05 Bratislava 15
6.  Ministerstvo životného prostredia SR, Nám. Ľ. Štúra 1, 812 35 Bratislava
7.  Ministerstvo obrany SR, Kutuzovova 8, 832 47 Bratislava
8.  Bratislavský samosprávny kraj, P.O.BOX 106, Sabinovská 16, 820 05 Bratislava
9. 	Okresný úrad Bratislava, odbor starostlivosti o ŽP, oddelenie ochrany prírody a vybraných zložiek životného prostredia, Odborárske nám. 3, 810 05 Bratislava 
10.Dopravný úrad, oddelenie ochranných pásiem letísk a leteckých pozemných zariadení, 
     Letisko M. R. Štefánika, 823 05 Bratislava 
11.  Regionálny úrad verejného zdravotníctva Bratislava hlavné mesto, Ružinovská 8,  
      P.O.BOX 26, 820 09 Bratislava 29
12. Okresný úrad Bratislava, odbor cestnej dopravy a pozemných komunikácií,
      Pri starej prachárni 14, 831 04  Bratislava 
13. Okresný úrad Bratislava, odbor krízového riadenia, Staromestská 6, 814 40 Bratislava
14.	KR Hasičského a záchranného zboru v  Bratislave, Staromestská 6, 811 03 Bratislava